Тоқаев: "Назарбаевтың тұлғасына құрметпеу қарауға тиіспіз"
"Тоқаев: "Назарбаевтың тұлғасына құрметпеу қарауға тиіспіз"" | "https://abai.kz/post/153915"
TITLE: Тоқаев: "Назарбаевтың тұлғасына құрметпеу қарауға тиіспіз"
URL: https://abai.kz/post/153915
META: "Тоқаев: "Назарбаевтың тұлғасына құрметпеу қарауға тиіспіз"" | "https://abai.kz/post/153915"
DATE: 24.06.2022
AUTHOR(s): Abai.kz
TOTAL WORDS: 126
TEXT: Қасым-Жомарт Тоқаев Қазақстан полициясының 30 жылдығына арналған салтанатты жиында сөйлеген сөзінде Елбасы Нұрсұлтан Назарбаевтың тарихи рөліне тоқталды. "Елінің дамуына лайықты үлес қосқан қоғамдық-саяси көшбасшыларын, ғылым және мәдениет қайраткерлерін қадір тұтпайтын халықтың келешегі де бұлыңғыр болмақ. Біз, қазақ халқы, саяси тұлғаларымыздың еңбегіне құрметпен, парасаттылықпен қарауымыз қажет. Бұл – Қазақстанның Тұңғыш Президенті Нұрсұлтан Әбішұлы Назарбаевтың тұлғасына да қатысты ақиқат. Оның Тәуелсіз елімізді құру ісіне сіңірген еңбегін бүкіл әлем қауымдастығы мойындады. Сондықтан Тұңғыш Президенттің тарихи рөліне құрметпен қарау – бәрімізге ортақ міндет. Оның саяси мұрасына келешек ұрпақ әділетті бағасын бермек. Ал, қазіргі ұрпақ өкілдері еліміз үшін табанды жұмыс істеуі керек. Біз бәріміз халық ретінде, ең алдымен, еңбекқор болуымыз қажет. Саяси ойындарға тосқауыл қойған жөн. Біз өткенге жалтақтамай, жарқын болашағымызға зор сеніммен қадам басуымыз керек", – деді Мемлекет басшысы. Abai.kz
